Slavlje i oprez u SAD
Vest da je Osama bin Laden ubijen izazvala je slavlje širom SAD, kao i osećaj olakšanja; upozorava se međutim na moguće napade
Američki predsjednik je nešto prije ponoći, u obraćanju naciji iz Bijele kuće, objavio vijest koju su Amerikanci željno iščekivali gotovo deset godina. Obamin govor izazvao je slavlje širom Sjedinjenih Država. Ubzo nakon njegovog obraćanja, hiljade ljudi okupile su se ispred Bijele kuće. " Slavljenička atmosfera bila je i na njujorškom Tajms Skveru. Porodice žrtava terorističkog napada na Sjedinjene Države izrazile su olakšanje nakon vijesti o bin Ladenovoj smrti. Al i Morin Santora izgubili su 23-ogodišnjeg sina Kristofera. Američki zvaničnici međutim ističu da je prijetnja od terorističkih napada na Sjedinjene Države i dalje prisutna, ako ne i povećana nakon ubistva lidera al-Kaide. Predsjednik je sinoć pozvao Amerikance da budu na oprezu, dok je Stejt Dipartment već upozorio građane koji putuju ili žive u inostranstvu da, zbog opasnosti od povećanja nasilja protiv američkih građana, ograniče kretanje van svojih domova i hotela i da izbjegavaju masovna okupljanja i demonstracije. Takođe je podignut nivo bezbjednosti u američkim ambasadama širom svijeta koje će, kako je najavljeno, nastaviti da rade koliko to bude moguće. Državna sekretarka Hilari Klinton kazala je na današnjoj konferenciji za novinare da smrt Osame bin Ladena neće zaustaviti borbu protiv Al Kaide i njene vladavine terorora. U Vašingtonu, Njujorku i ostalim većim gradovima već je pojačano policijsko prisustvo, dok se narednih dana očekuju oštrije mjere bezbjednosti u podzemnim željeznicama i na aerodromima. navodi bivši specijalni agent Federalnog istražnog biroa Bred Geret. Bezbjednosne agencije, kako se očekuje, naročito će se fokusirati na teroriste na domaćem tlu, centrale Al Kaide i Talibana u Avganistanu i Pakistanu, te Al Kaidu na Arabijskom poluostrvu. Federalni istražni biro već je korigovao spisak najtraženijih terorista u svijetu i pored podataka o Osami bin Ladenu stavio oznaku - “mrtav”.